JohanHeinsen/ENO huggingface dataset:
Viborger Samler, 1824-06-02
En Prima=Donna fra Jtalien har tilskrevet Theaterdirektøren ved den Jtalienske Opera i Paris, Hr. Paer at hun vil lade sig engagere naar han kunde sikre hende i det mindste 120,000 Fr. aarlig, og giver ham tillige det gode Finantsraad, at opsøge hende en Principe, der elsker Kunsten og Kunstnere og kunde udrede det Halve, hvilket netop er Tilfældet hvor hun befinder sig.
Viborger Samler, 1824-06-02
Baron Rothschild i Paris skal fornylig have sendt en elskværdig ung Skuespillerinde 4 Daaser med Bonbons og en Banknote paa 1000 Franker i hver. Thalias Datter beholdt Sukker=Bagværket, men sendte Baronen sine Banknoter tilbage, med nogle faa forbindtlige Ord, hvilket denne Pariser-Croesus skal have taget meget ilde op.
Viborger Samler, 1824-06-02
En Jndvaaner af Paris, som 1821 havde kjøbt 40,000 Franes Rente af det spanske Laan, hvilke han da nu staaer Fare for at tabe, har tilskrevet den spanske Finantsminister, blandt andet, følgende: 100,000 Franskmænd have 1823 medvirket til Ferdinand den Ildes Regjerings Restauration paa deres Blods Bekostning; 100,000 Franskmænd ere af Tillid til den spanske Redelighed 1820 blevne Ferdinand Ildes Creditorer. Ferdinand Ilde regjerer 1824. Er det Taknemmelighed mod de 100,000 Franskmænd, som have kæmpet for ham, at han vil ruinere de 100,000 Franskmænd, som have laant ham Penge?
Viborger Samler, 1824-06-02
Sverrig. J Stokholm har yttret sig en saa udbredt Hunde Galskab, at uagtet Politiet lader dræbe alle løse Hunde, som findes i Gaderne, er dog paa een Dag tree Mennesker blevne bidte i Dronninggaden allene.
Viborger Samler, 1824-06-02
Jndenlandske Tidender. Kjøbenhavns Børs-Cours den 28de Mai. Hamborg 2 M. 244, a vista 247. Specier 250. - Specier solgtes til 15 Mk. Obligationer (uden Renter) 97 a 97 1/2. Nationalbank-Obligationer (af Laanet den 4de Febr. 1820. uden Renter, 103 a 103 1/2 Rbdlr. rede Sølv eller 128 3/4 Rbdlr. Sedler pr. 100 Rbdlr. rede Sølv. Disconto 5 pCent.
Viborger Samler, 1824-06-02
Løverdagen den 29de Mai vilde Hs. Maj. Kongen, som bekjendt, afreise fra Kjøbenhavn paa Dampskibet til Eckernforde, hvorfra Reisen forsættes til Luisenlund, hvor Hs. Majestæt forbliver indtil Torsdagen den 3die Juni, da Allerhøistsamme afreiser om Eftermiddagen Kl. 5 over Schlesvig til Flensborg.
Viborger Samler, 1824-06-02
Fredagen den 4de Juni reises fra Flensborg over Apenrade til Hadersleben. Løverdagen den 5te Juni afreises fra Hadersleben over Colding til Veile. Søndagen den 6te Juni fra Veile over Horsens til Aarhuus. J Aarhuus forbliver Hs. Majestæt indtil den 15de Junii. Tirsdagen den 15de Juni reiser Hs. Majestæt fra Aarhuus til Randers. Onsdagen den 16de Juni reises fra Randers over Hobroe til Aalborg. Torsdagen den 17de Juni forbliver Hs. Majestæt i Aalborg. Fredagen den 18de Jum reises fra Aalborg over Sundbye og Sæbye til Frederikshavn.
Viborger Samler, 1824-06-02
Løverdagen den 19de Jum fra Frederikshavn til Skagen. Søndagen den 20de Juni fra Skagen over Hjørring til Borglum Kloster. Mandagen den 21de Juni reises fra Borglum Kloster langs Kysten over Vester=Thorup til Thisted. Tirsdagen den 22de Juni reises fra Thisted over Vildsund, Mors, Nykjøbing, Sallingsund og Skive til Viborg. Onsdagen den 23de Juni reises fra Viborg over Holstebroe til Ringkjøbing. Torsdagen den 24de Juni fra Ringkjøbing, til Varde. Fredagen den 25de Jum fra Varde til Ribe. Løverdagen den 26de Juni fra Ribe til Tøndern. Søndagen den 27de Juni fra Tøndern til Dagebüll og derfra med Færgen til Wyck paa Fohr. Mandagen den 28de Junii fra Wyck over Utter sum til Øen Amrum, og derfra samme Vei tilbagetil Wyck. Tirsdagen den 29de Juni fra Wyck med Færgen til Dagebull og derfra over Brestedt til Husum. Onsdagen den 30te Juni reises fra Husum til Luisenlund. (Randers Avis.)
Viborger Samler, 1824-06-02
Det ny Dampskib, som den danske Regjering har ladet opkjøbe i England, heed for Favle; men nu Kiel. Det passerede Helgoland den 2de Mai.
Viborger Samler, 1824-06-02
Den 24de Mai, om Eftermiddagen, holdt Hs. Majestæt Kongen Revue over sin skjønne Livgade til Hest der selv af Fremmede med Sandhed ansees for et af de skjønneste Corpser i Europa. Uagtet et Aprilsveir forringede Fornøielsen lidet, havde dog hele vor høie kongelige Familie og mange af de høieste Statsmænd begivet sig ud paa Nørrefælled for at overvære denne skjønne Manoeuvre.
Viborger Samler, 1824-06-02
Ved Rescript til Amtmanden over Randers Amt af 19de Mai er det allernaadigst tilladt, at 2de Markeder med Qvæg og Heste herefter aarligen maae holdes i Nimtofte Bye, i Randers Amt, den anden Onsdag i December og Februar Maaneder. I dette Aars første Qvartal er der til Bombebøssen indkommen ikke mindre end henved 3,000 Rbd., hvoriblandt 1000 Rbd. Sølv fra den 812 aarige Fisker, Peder Jensen paa Espergjerde. I dette Qvartal er anskaffet 12 opredte Senge, istedetfor de hidtil laante, samt noget Boskab og Kjøkkentøi, og man er nu ogsaa betænkt paa, i Nærheden af Nyhavn at anskaffe en egen Bolig for denne Stiftelse.
Viborger Samler, 1824-06-02
En af Danmarks betydeligste Udførselsartikler er vistnok Qvæg. J afvigte Aar er over Colding, Foldingbro og Gredstedbro udført af Heste 2,957, Tyre og Stude 11,875, Køer og Qvier 1141, Svin 14,240, Faar og Lam 90; men ogsaa denne Udførsel er aftaget betydeligt. Sammenligner man sidste Aars Udførsel med Udførselen i Aaret 1822, saa er der ifjor udført mindre: 29 Heste 880 Tyre, og Stude 1069 Køer og Qvier, 991 Sviin og 10 Faar og Lam; ligesom Udførselen fra 1822 igjen er betydeligt mindre end foregaaende Aars.
Viborger Samler, 1824-06-02
Søndagen den 23de Mai ankom tre franske Fregatter paa Kjøbenhavns Rhed.
Viborger Samler, 1824-06-02
Fra midt i denne Maaned vil der blive indrettet en regelmæssig ugentlig Dampskibsfart imellem Kjøbenhavn, Lübeck, Travemünde og Dobberan.
Viborger Samler, 1824-06-02
De Medlemmer af det kgl. Theaterpersonale, som i denne Maaned ville give Forestillinger i Aarhuus, bestaae af Følgende: Mad. Clemensen, Liebe, Eisen og Jfr. Nielsen; samt Dhrr. Enholm Liebe, Hat, Zinck, Rosenkilde, Foersom, Windsløw og Eisen.
Viborger Samler, 1824-06-02
Jndsidder Søren Rasmussen Møller fra Aarestrup Sogn paa Falster, har i Maribo foreviist en af ham selv opfunden og tildeels ved eget Arbeide forfærdiget mekanisk Vogn, hvori tvende Personer, beqvemmeligen have Plads. Hele Mekanismen bestaaer af 4 Hjul og en under de to midterste Maskin hiul anbragt Jernstang, hvorved den styres. Ved Omdreining sætter det øverste Maskinhjul det lige under værende i Gang, og de to ved Siderne gribe indi Drevene paa Forhjulene. Opfinderen er en Mand pa nogle og 30 Aar, der ikke har lært noget Haandværk, og uformuende men nøisom; thi han forlangte kun 8 s. for første Plads.
Viborger Samler, 1824-06-02
J afvigte Aar erholdt Faaborg en skjøn og vandrig Brønd paa Byens Torv, forsynet med en Egepumpe- og gode Jernpomperedskaber. Bekostningen af denne Brønd der skal have beløbet sig over 500 Rbd. Sedler, skulde have været udredet af Borgerne, om ikke Hr. Kjøbmand J. C. Voigt, som Formand for Borgerrepræsentanterne ædelmodig havde tilbuden sig at betale denne ikke ubetydelige Summa uden nogen Erstatning. Dette skjønne Træk fortjener at blive offentlig bekjendtgjort for at anspore Andre til lignende Opoffrelser. At Jndretningen var et God for Byen er en afgjort Sandhed, da den har kun sparsomt Vand ikke engang det Fornødne til dagligt Brug, og endnu mindre i ulykkelig Jldebrandstilfælde.
Viborger Samler, 1824-06-02
Ledige Embeder. Sønder Kirkebye og Sønder Alster Sognekald paa Falster, 250 Rbdlr. - Consumtionsforvalter-Embedet i Viborg. For Oppebørselerne stilles Caution, til Beløb 1975 Rbd. Sølv.
Viborger Samler, 1824-06-02
Befordringer og Afgang. under det danske Cancellie: Den 5te Mai er Cancellieraad F. C. Schouboe, Ridder af Dannebrogen, efter Ansøgning i Naade og med Pension entlediget fra hans Embede som Raadmand Bye- og Raadstueskriver, i Colding, samt Herredsskriver i Andst, Slaugs Jerle, og endeel af Brusk Herreder under Ribe og Veile Amter.
Viborger Samler, 1824-06-02
Den 19de Sognepræst for Ulsøe og Braabye Menigheder i Sjælland, P. C. Glahn beskikket til residerende, Capellan ved Garnisonens danske Menighed i Kjøbenhavn, Adjunct ved Cathedralskolen i Aalborg, Cand. Theol. J.G. Jantzen, til Sognepræst for Horne og Asdahl Menigheder i Aalborg Stift; Cand. Theol. B. Magnussen, til Sognepræst for Thunøes Menighed under Aarhuus Stift; Cand. Theol. J. Hee til Sognepræst for Seiling og Sinding Menigheder i Aarhuus Stift; Adjunct ved den lærde Skole i Aarhuus, Cand. Theol. J. S. Hertel, til residerende Capellan i Colding, samt Sognepræst for Alminde Menighed under Ribe Stift.
Viborger Samler, 1824-06-02
Copulerede i Viborg den 31te Maj. Hr. Lieutenant Johan Braem Schou og Jomfrue Christiane Sørine Mariane Fogh.
Viborger Samler, 1824-06-02
Bekjendtgjørelser. Formedelst indtrufne Omstændigheder, bliver det Marked, der skulle holdes i Varde Kjøbstæd den 24de Juni næstkommende, udsat til Tirsdagen den 29de og Dagen efter i samme Maaned; hvilket herved bringes til offentlig Kundskab. Nibe den 26de Mai 1824. Castenschiold. ledes kan de Gevinster som endnu ikke ere indfriede erholdes udbetalte hos M. Baadsgaard, boende i Gravene.
Viborger Samler, 1824-06-02
Til Kakkelovnes Pudsning, for billig Betaling, anbefaler Stine Carstensen sig; logerende hos Chr. Brix.
Viborger Samler, 1824-06-02
Auction. Mandagen den 14de dennes, Formiddag Kl. 9, afholdes paa afd. Consumptionsforvalter Ellermanns og forhen afdøde Hustrues Boepæl i St. Mogensgaden Auction over Boets Løsøre, bestaaende af Sølv Kobber, Messing, Tin Blik- og Jerntøy, Meubler og Trævarer, Linned Dættetøj, Sengeklæder, Gangklæder, Porcellain, Glas og Steentøj, samt alt andet Huusgeraad, saa og over en Koe; alt efter de Conditioner, som erfares ved Auctionen hvortil de Lysthavende indbydes. Viborgs Auctions-Contoir, den 2den Junii 1824. Gundelach.
Viborger Samler, 1824-06-02
Auction. Torsdagen den 17de Juni førstk., Formiddag Kl. 10, afholdes paa Raadhuset her i Byen Auction over endeel udestaaende Fordringer og Tilgodehavende, tildeels uvist, Justitsraad og Lands Overrets=Assessor Friiss's Boe tilhørende. Conditionerne erfares ved Auctionen, hvortil de Lysthavende indbydes. Viborgs Auctions-Contoir, den 1ste Juni 1824. Gundelach.
Viborger Samler, 1824-06-02
Auction. Fredagen den 18de Junii førstkommende, Eftermiddag Kl. 3 afholdes paa Raadhuset her i Byen Auction over endeel udestaaende Fordringer og Tilgodehavende, tildeels uvist, Kammerraad og Kjøbmand Hansens Fallitboe tilhørende. Conditionerne erfares ved Auctionen, hvortil de Lysthavende indbydes. Viborgs Auctions-Contoir, den 1ste Junii 1824. Gundelach.
Viborger Samler, 1824-06-02
Efter vedkommende samtlige myndige Arvingers Forlangende bliver den afdøde Proprietair Hansen og ligeledes afgl. Hustrues Stervboe tilhørende Hovedgaard Lyngholm i Hvidberqvestenaae Sogn, Thisted Amt, med tilhørende Eiendomme af Hartkorn Ager og Eng 11 Tdr. 3 Skpr. 1 Fdkr. 1 Alb., og den der nedlagte Sæd 15 Tdr. Rug, 17 Tdr. Byg og 52 Tdr. Havre stillet til offentlig Auction til absolut Bortsælgelse, Tirsdagen den 15de Juni Kl. 11 Formiddag, som afholdes i Gaarden selv. Gaardens Bygninger ere indrettede til en Familie udenfor Bondestanden og dens tilhørende Jorder ere gode. Den aarlige Udfæd er som anført, men kunne betydelig udvides ved nogle uopdyrlede Jorders Opdyrkning, hvortil haves Mærgel i Gaardens Mark. Agerlandet bestaaer af omtrent 100 Tdr. Byg sædeland, foruden Engjord hvorpaa kan avles 60 a 70 Læs Høe, samt overflødig Tørveskiær, omkring og tærved Gaarden. Den aarlige Besætning kan anslaaes til 7 Heste, 24 stærke Stude, 12 Køer og 12 a 16 mindre Fæekreaturer samt imellem 2 og 100 Faar med Afgrøde. Den største Deel af Kjøbesummen kan blive indestaaende, i Eiendommen. Ved samme Auction bliver tillige bortsolgt omtrent 8 Tdr. Kørn Rug, Byg og Havre. De Lysthavende ville møde bemeldte Tid og Sted. Vestervigkloster den 24de Mai 1824. Fischer.
Viborger Samler, 1824-06-05
Nyeste Postefterretninger fra Udlandet.
Viborger Samler, 1824-06-05
Paris. 25de Mai. Vore Blade stemme vel ikke aldeles i Sammenhængen overeens med de engelske Tidender om Tildragelserne i Portugal; men i den Madridter Avis (der maae dog gielde for nogenlunde officiel) hedder det "Prinds Miguel (Michel) erholdt befaling af Hs. Maj. Kongen, sin Fader, at komme ombord paa det engelske Linieskib Windsor=Castle, hvor Kongen allerede befandt sig. Prindsen kom og det første Møde var ærebydende og rørende - J Kongens Ansigt læste man den fornærmede Majestæt og Fader; Alvorsminen sammenkjædet med Faderkjerlighed - og, Prindsens sonlige Hengivenhed paa den anden Side, udmalede Scenen kraftfuld - Prindsen tilkjendegav de Konstgreb man havde brugt, for at forføre Ham til det uoverlagte Skridt - Kongen udviklede for Prindsen sin Søn det begangne Feiltrin og rakde ham som tilgivende Fader sin Haand at kysse som Tilgivelsestegn, hvorpaa Prindsen begav sig i et andet Værelse. - De fremmede Gesandtere vare nærværende ved denne Scene og forlode først om Aftenen Skibet.
Viborger Samler, 1824-06-05
Hs. Majestæt Kongen var endnu den 11te Mar ombord paa Skibet. - Kongens befalinger adlydes og alt gaaer sin sædvanlige Gang igjen. Jndvaanerne kundgjøre deres Glæde ved Jlluminationer og Fester. - Grev Palmella Udenrigsministeren, tilskrev den 10de Mai den spanske Gesandt Grev Villahermosa et Brev, hvori han udvikler Tildragelsen, der som uhørt i kultiverede Staters Diplomatik, gjorde et smerteligt Indtryk og tilføier sin Tak for den virksomme Bistand og Fasthed Greven i Forbindelse med de øvrige fremmede Ministre lagde for Dagen, for at afværge denne saa uventede Revolution, Aviserne fra Lissabon indeholde desuden en Skrivelse, fra bemelte Minister Palmella til Greve de Veiros, hvori han siger "At Kongens og Statens Vel fordrer: at alle de Officerer, som mishagede Publikum, formedelst deres Forbindelse med de forhadte hemmelige Selskaber eller deres, nuværende Regjeringsystem, modstridende, Meninger, skulde ufortøvet afskediges og tages under Forhør i en af 7 Generaler nedsat Commission. De fra deres Korpser bortreiste Officerer, skulde ufortøvet igjen indkaldes. 5 Regimenter have ved en underdanig Adresse bevidnet Hs. Maj. Kongen deres Trohengivenhed. Udgiveren af Lissabons Avis Don Lopez har af Minister Palmella faaet en drøi Jrettesættelse fordi han, imod sin Jnstrux, har i sit Blad indført, ikke alene det Passerede, men endog ledsaget det med egne Anmærkninger; da han dog ikke kunde det Første, uden dertil at være bemyndiget af Ministeren. Han er truet med at tabe sin Post som Chef for Statssekretariatet, dersom han ikke retter sig efter sin Bevilling.
Viborger Samler, 1824-06-05
Mærkeligt bliver i denne Sag, saavel det endnu Skiulte af denne tilsigtede Regjeringsomvæltning, som og den Omstændighed, at begge Prindserne, Dom Pedro i Brasilien, og Don Miguel i Lissabon, indgaae Forbindelser imod Deres Hr. Faders Regjering. og Thronens Sikkerhed.
Viborger Samler, 1824-06-05
Blandede Efterretninger. Digteren, Særlingen, Grækervennen Georg Byron var født 1788, altsaa nu i sit 37te Aar da han døde. Han var opdragen i Nordskotland, og havde baaret Lordtitelen siden sit 10de Aar. Han var en af Englands rigeste Godseiere, og sikkerlig Jordens rigeste Digter (Walter Scott ikke engang undtagen, da han, foruden betydeligt Jordegods efter sin Bedstemoder havde arvet en nysopdaget Kul mine, som indbragte 30,000 Pd. Sterling aarlig. Ægtemand havde han kun været en meget kort Tid. 1815 giftede han sig med en Baronesse Noel og har avlede med hende en Datter, men forlod igjen, at Aarsager som aldrig ere blevne rigtigen oplyste, baade Kone, Barn og Fødeland for aldrig meere at see nogen af dem. Sin hele Formue havde han besluttet at opoffre til Grækenlands Gjenfødelse.
Viborger Samler, 1824-06-05
Aarsagen til Lord Byrons Sygdom skal have været en stærk Forkjølelse som han den 9de April paadrog sig i et stærk Regnskyl, og at han ikke var at formaae til at lade sig aarelade. Prinds Maurokor dato, hans Hjerteven, Grev Gamba, Hr. Parry og Hr. Browne vege ikke fra hans Side og vare Vidner til hans sidste Suk. Grækerne have udbedet sig hans Hjerte, som de ville bisætte i et Mausoleum, thi Liget selv skal bringes til England. Lord Byron efterlader sig en umyndig Datter. Baroniet arves af hans nærmeste Slægtning, Georg Anson Byron, Capitain i den engelske Marine.
Viborger Samler, 1824-06-05
Den afdøde Lord Byrons Selvbiographie skal være tabt for Verden. Hans Ven Moore, hvem Manuscriptet var testamenteret havde allerede solgt det til en Boghandler for 2,000 Pd. Sterl.; men af Frygt for, at det maaskee vilde krænke hans nærmeste Slægtninge at see det offentliggjort, viiste han det først til den Afdødes Søster, som med Hr. Moores Samtykke kastede alle Papirerne i Jlden. Næste Dag sendte Hr. Moore Boghandleren sine 2,000 Pd. tilbage. - Den Afdødes sidste Ord skal have været disse: "Jeg ønsker at Verden erfarer, at min sidste Tanke var henvendt til min Kone, mit Barn, og min Søster.
Viborger Samler, 1824-06-05
Den danske Lærde, Professor Brøndsted den i nogle Maaneder har opholdt sig i Paris, er beskjæftiget med at besørge Udgivelsen af sit længe ventede Værk, over forskjellige Egne af Grækenland. Det vil med det første udkomme paa Fransk, Tydsk og Engelsk. Kiendere der have seet det Hele eller en Deel deraf, forsikkre, at det er fuldt af vigtige Oplysninger i Palæographien, Numismatiken og overden tidligere græske Kunst.
Viborger Samler, 1824-06-05
En lærd Russer har udgivet et Skrift over alle Sprog og Dialecter, som blive talte paa Jorden. Han tæller 987 i Asien 587 i Europa, 226 i Afrika og 1,264 i Amerika, ialt 3,014. Samme Forfatter udregner, at Bibelen er bleven oversat i 139 Sprog.
Viborger Samler, 1824-06-05
Premierlieutenant Sanson i München har opfundet, at give Kjød den fuldkomne Smag af Røg ning i faa Timer, uden Jld og Rog.
Viborger Samler, 1824-06-05
J og omkring London har man havt en ved hyppige Regnstyl foraarsaget stærk Oversvømmelse, der har anrettet megen Skade.
Viborger Samler, 1824-06-05
Den 6te Mai afreiste den engelske Gesandt i Sverrig, General v. Blomfjeld, fra Stockholm, for at gjøre en Tour til det Jndre af Landet og derfra over Sundet til Kjøbenhavn, hvor han agter at opholde sig indtil Leiren i Skaane tager sin Begyndelse, Lystleiren i Skaane, der skal holdes fra den 10de til 30te Juni, skal bestaae af 4 Cavallerie- og 10 Jnfanterieregimenter og 35 Batterier Artillerie, alt svenske Tropper. Af norske forenes kun dermed det tellemarkske Jægercorps.
Viborger Samler, 1824-06-05
Den blandt Hundene i Stockholm udbrudt Sygdom bliver alt mere og meere betænkelig. Den 3die Mai blev atter paa Seraphiner=Lazarethet indbragt 3 Personer, som vare bidte af gale Hunde, og hvis Skjebne efter Lægernes Forsikkring, først med Vished kan bestemmes om 3 a 4 Uger. Dagen efter døde en Kudsk, der for 3 Uger siden var bleven bidt af en Hund i Ansigtet, og, skjøndt Saaret allerede var lægt, dog blev angreben af Vandskræk og maatte efter faa Timers skrækkelige Lidelser opgive Aanden. Den 8de Mai døde paa Veterinair-Jndretningen en Hest, 24 Timer efterat den var bleven bidt af en gal Hund, og Dagen efter maatte man med et gloende Jern brænde Saaret paa en Livgaardist, som ligeledes var bleven bidt. Alle de Hunde, Politiet kan gribe, blive, naar Eieren ikke betaler den fastsatte Mulct for at have sluppet dem løse strax dræbte, og man troer, at endnu alvorligere Forholdsregler ville blive tagne.
Viborger Samler, 1824-06-05
Jndenlandske Tidender. Kjøbenhavns Børs-Cours den 1ste Junii. Hamborg 2 M. 237 d vista 240. Specier 242. - Specier solgtes til 14 Mk. 8 s. Obligationer (uden Renter) 101 1/2 a 103. Nationalbank-Obligationer (af Laanet den 4de Febr. 1820. uden Renter, - Rbdlr. rede Sølv eller 5 Rbdlr. Sedler, pr. 100 Rbdlr. rede Sølv. Disconto 5 pCent.
Viborger Samler, 1824-06-05
Kjøbenhavn, den 1ste Junii. I Løverdags Eftermiddags afreiste Deres Majestæter Kongen og Dronningen, og D. K. H. Kronprindsesse Caroline og Prindsesse Wilhelmine med Dampskibet Caledonia. Utallige af Hovedstadens Jndbyggere vare i det heldigviis saare skjønne Vei forsamlede paa Langelinie, og ledsagede det høie Herskabs Afreise med deres bedste og varmeste Ønsker. -
Viborger Samler, 1824-06-05
Det fra Engelland forventede Dampskib er endnu ikke ankommet.
Viborger Samler, 1824-06-05
Under 16de Mai har det allernaadigst behaget Hs. Majestæt Kongen, at meddele følgende Oberstlieutenanter Oberstes Caracteer: A. C. F. v. Dauw, Hs. Majestæt Kongens Regiment; A. B. C. v. B. bow af det Slesvigske Curasseer-Regiment; F. C.A. v. Destinon af Dronningens Livregiment, og J P. v. Wildenradt, Ridder, af Prinds Frederik Ferdinands Regiment lette Dragoner.
Viborger Samler, 1824-06-05
Ved Rescript til Stiftamtmanden over Aarhuus Stift af 15de Mai er befalet, at Steensballegaard, Birk herefter skal holdes om Fredagen, istedetfor som hidtil om Løverdagen.
Viborger Samler, 1824-06-05
Det Keiserlig Russiske Videnskabernes Academie, Petersborg har valgt Professor i Astronomien ved Kjøbenhavns Universitet, Dr. juris Schumacher, R. af D. og D. M. til dets forresponderende Medlem Det Kongelige danske Selskab for Fædrelandets Historie og Sprog, har optaget Overlærer ved den lærde Skole i Nyborg, Dr. Philos. Mülertz, til Medlem.
Viborger Samler, 1824-06-05
J Hamborg er nu truffen en Foranstaltning, at to af de derværende første Huse udstede mod en billig Provision, Certificater paa danske Statspapirer, mod hvilke udenlandske Eiere af disse Papirer kunne hver Termin hæve Renterne hos samme. Obligationerne selv deponeres i Banken i Hamborg. Man anslaaer den Sum af danske Obligationer, der i denne Tid ere kjøbte for udenlandsk Regning, til 3 a 4 Millioner Rbd. Mange Capitaler ere derved blevne ledige, og det synes nu aldeles ikke meere vanskelige at kunne faae Penge i faste Eiendomme her i Hovedstaden, især i sikkre forste Prioriteter.
Viborger Samler, 1824-06-05
Dampskibet Fagle, som er kjøbt for Hs. Maj. Kongens Regning i England, afseilede, under Søe lieutenant Bodenhoffs Commando, fra Gravesand, den 16de Mai, og var den 17de ved Harwich, den 19de ved Texel og den 23de ved Helgoland. Fra Helder skrives, at dette Skibs skjønne Indretning tildrog sig Alles Beundring, som toge det i Øiesyn.
Viborger Samler, 1824-06-05
Paa en ny Udgave af den danske Riimkronikeved Hr. Prof. Molbech og Thiele, var det strax forud bestemt, at kun 160 Exemplarer af Bogen skulle trykkes, hvoraf Følgen blev, at Planerne neppe vare udkomne, for Subskribtionen var sluttet. Da nu ingen Grunde synes at tale for denne besynderlige Beslutning, saa ere Udgiverne anmodede om at forlænge Subskribtionstiden.
Viborger Samler, 1824-06-05
Den Leipziaske Theatermaler Jerwitz foreviser i denne Tid Kjøbenhavnerne sine optiske Panora mer og Diaphanoramer, som i høi Grad have vundet Kienderes bifald. Til de første hører blandt andet Fremstilling af det store Feldtslag ved Leipzig den 18de Octbr. 1813, det indre Prospect af St. Petrikirken i Rom, London, Habsburg ved Vier=Waldstadtersøen, Prospect af Kirken St. Lateran i Rom og Natligt Bivouak i Parken ved Leipzig fra den 18de til 19de Octbr. 1813 efter Slaget.
Viborger Samler, 1824-06-05
Søndagen den 6te Juni afgaaer der fra Assens er for Passagerer velindrettet Fartøi til Aarhuus. Hvor som maatte ønske at bivaane Manocuren ved Aarhuus i Anledning af Hs. Majestæts høie Ankomst dertil, kunne faae Passage hen og hjem for 5 Rbd. pro Persona, naar Vedkommende derom underrette Hr. Transportforvalter Risom inden 4de Juni om Aftenen. Beværtning af kold Kjøkken saavelsom Drikkevare vil kunne erholdes ombord for en billig Betaling.
Viborger Samler, 1824-06-05
Odense den 1ste Junii. Jgaar Morges Kl. 6 tiltraadte det fyenske Regiment lette Dragoner, under Hs. Exell. Generallieutenant Greve af Ahlefeldt Laurvigs Anførsel, Marschen herfra til Cantonnementet ved Aarhuus ledsaget af Jndvaanernes bedste Ønsker for den almeenelskede Chef og hele Regimentet.
Viborger Samler, 1824-06-05
Paa Næsbyhoveds Slotsbanke foretages i denne Tid Gravning efter Fortids Minder og Sieldenheder, hvis Udbytte hidtil kun har været nogle Zirater af glindsende Metal, Jernsager af Knive og Saxe, et Mundbid, nogle Rapperler, endeel Hjortetakker, Been og Tænder, nogle gamle svære Tag= og Muursteen &c. Videre er her fundet en steensat Runding. som en liden Brønd. Jldens Virkning spores overalt paa de sammensmeltede Steenmasser.